CELEX: 31996D0580
Language: ro
Date: 1996-06-24 00:00:00
Title: Decizia Comisiei din 24 iunie 1996 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește pereții cortinăText cu relevanță pentru SEE.

13/Volumul 19
            
            
               RO
            
            
               Jurnalul Ofícial al Uniunii Europene
            
            
               261
            
         31996D0580
   
               L 254/56
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 24 iunie 1996
   privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește pereții cortină
   (Text cu relevanță pentru SEE)
   (96/580/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții (1), astfel cum a fost modificată prin Directiva 93/68/CEE (2), în special articolul 13 alineatul (4),
   întrucât, în temeiul articolului 13 alineatul (3) din Directiva 89/106/CEE, Comisia trebuie să aleagă între cele două proceduri pentru atestarea conformității unui produs „procedura cea mai puțin oneroasă, dar sigură”; aceasta înseamnă că este necesar să decidă, dacă, pentru un anumit produs sau o anumită categorie de produse, existența unui sistem de control al proceselor de producție din fabrică sub responsabilitatea producătorului este o condiție necesară și suficientă pentru atestarea conformității sau, dacă, pentru respectarea criteriilor stabilite la articolul 13 alineatul (4), este necesară intervenția unui organism de certificare desemnat;
   întrucât, în temeiul articolului 13 alineatul (4), este necesar să se indice procedura astfel stabilită în mandatele și specificațiile tehnice; întrucât, prin urmare, este de dorit să se definească noțiunea de produse sau categorie de produse, utilizată în mandate și specificații tehnice;
   întrucât descrierea detaliată a celor două proceduri prevăzute la articolul 13 alineatul (3) este prezentată în anexa III la Directiva 89/106/CEE; întrucât, prin urmare, este necesară specificarea clară a metodelor de aplicare a celor două proceduri, cu trimitere la anexa III, pentru fiecare produs sau categorie de produse, deoarece anexa III acordă prioritate anumitor sisteme;
   întrucât procedura menționată la articolul 13 alineatul (3) litera (a) corespunde sistemelor stabilite la prima variantă, fără supraveghere permanentă, respectiv a doua și a treia variantă, de la punctul 2 subpunctul (ii) din anexa III, și procedura menționată la articolul 13 alineatul (3) litera (b) corespunde sistemelor stabilite la punctul 2 subpunctul (i) din anexa III și, la prima variantă cu supraveghere permanentă, la punctul 2 subpunctul (ii) din anexa III;
   întrucât măsurile prevăzute de prezenta decizie sunt conforme cu avizul Comitetului permanent pentru construcții,
   ADOPTĂ PREZENTA DECIZIE:
   Articolul 1
   Conformitatea produselor și categoriilor de produse stabilite în anexa I se certifică printr-o procedură în care producătorul singur este răspunzător să aplice un sistem de control al proceselor de producție din fabrică, care să asigure conformitatea produsului cu specificațiile tehnice relevante.
   Articolul 2
   Conformitatea produselor stabilite în anexa II se certifică printr-o procedură în care, în afară de sistemul de control al proceselor de producție în fabrică, sistem operat de producător, în evaluarea și supravegherea controlului proceselor de producție sau a produsului însuși, este implicat un organism de certificare acreditat.
   Articolul 3
   Procedura de atestare a conformității stabilită în anexa III se indică în mandatele pentru standarde armonizate.
   Articolul 4
   Prezenta decizie se adresează statelor membre.
   
      Adoptată la Bruxelles, 24 iunie 1996.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 40, 11.2.1989, p. 12.
   
      (2)  JO L 220, 30.8.1993, p. 1.
   ANEXA I
   PEREȚI CORTINĂ
   Ansamblurile de pereți cortină urmează să fie utilizate fie ca pereți exteriori care nu constituie obiectul dispozițiilor cu privire la comportarea la foc, fie ca pereți exteriori care constituie obiectul dispozițiilor cu privire la comportarea la foc, dar care nu se încadrează în nici una din condițiile menționate pentru produsele respective de anexa II.
   ANEXA II
   PEREȚI CORTINĂ
   Ansamblurile de pereți cortină urmează să fie utilizate ca pereți exteriori care constituie obiectul dispozițiilor cu privire la comportarea la foc, clasificați în una dintre euroclasele A, B sau C, la care comportarea la foc a componentelor fie se poate modifica în timpul procesului de producție (în general, acelea realizate din materii prime inflamabile), fie a fost modificată prin încorporarea anumitor agenți, de exemplu, agenți de ignifugare, dar numai atunci când este posibilă expunerea la foc a componentelor în cazul utilizării finale.
   ANEXA III
   CATEGORIA DE PRODUSE
   PEREȚI CORTINĂ (1/1)
   
      Sisteme de atestare a conformității
   
   Pentru produsul(ele) și utilizarea(ările) proiectată(e) enumerate în continuare, este necesar să se specifice de către Comitetul European pentru Standardizare, Comitetul european pentru standardizare electrotehnică (CEN/Cenelec), în standardul(ele) armonizat(e) relevant(e), următorul(arele) sistem(e) de atestare a conformității:
   
               Produsul(ele)
            
            
               Utilizarea(ările) proiectată(e)
            
            
               Nivelul(rile) sau clasa(ele)
               de comportare la foc (1)
               
            
            
               Sistemul(ele) de atestare a conformității
            
         
               Ansambluri de pereți cortină
            
            
               Ca pereți exteriori care constituie obiectul dispozițiilor referitoare la comportarea la foc
            
            
               A, B, C (2)
               
            
            
               1 (4)
               
            
         
               A, B sau C (3)
               
               D, E sau F
            
            
               3 (5)
               
            
         
               Ca pereți exteriori care nu constituie obiectul dispozițiilor referitoare la comportarea la foc
            
            
               —
            
            
               3 (5)
               
            
         Precizarea sistemului ar trebui să facă posibilă punerea acestuia în aplicare chiar și atunci când nu este necesară determinarea performanțelor pentru o anumită caracteristică, deoarece cel puțin un stat membru nu are cerințe legale pentru această caracteristică [a se vedea aricolul 2 alineatul (1) din Directiva 89/106/CEE și, unde este cazul, clauza 1.2.3 din Documentele interpretative]. În aceste cazuri, nu trebuie să se impună producătorului verificarea acestei caracteristici, dacă acesta nu dorește să declare performanța produsului pentru caracteristica respectivă.
   
      (1)  Pentru comportarea la foc, a se vedea Decizia 94/611/CE a Comisiei (JO L 241, 16.9.1994, p. 25).
   
      (2)  Materiale, la care, comportarea la foc se poate modifica în timpul procesului de producție (în general, acelea realizate cu materii prime inflamabile) sau a fost modificată prin încorporarea anumitor agenți, de ex. agenți de ignifugare.
   
      (3)  Materiale, la care comportarea la foc nu se poate modifica în timpul procesului de producție (în general, acelea realizate cu materii prime ignifuge).
   
      (4)  Sistemul 1: A se vedea punctul 2 subpunctul (i) din anexa III la Directiva 89/106/CEE, fără încercarea mostrelor pentru audit.
   
      (5)  Sistemul 3: A se vedea varianta a doua de la punctul 2 subpunctul (ii) din anexa III la Directiva 89/106/CEE.